Ovplyvňuje ročné obdobie výber hudby, ktorú počúvate? Púšťate si na jeseň a začiatkom zimy balady alebo stále tancujete v rytme letných hitov? Pripravili sme pre vás výber piesní, ktoré v tomto období počúva redakcia Sódy. Všetky nájdete aj v ponuke streamovacej služby TIDAL.
Sigur Rós – Hoppípolla
Na umocnenie pocitov z prichádzajúcej zimy sa dokonale hodí islandská kapela Sigur Rós. Za vypočutie určite stojí celá ich tvorba, my sme tentoraz vybrali ich komerčne najúspešnejšiu pesničku.
Názov Hoppípolla je skratka islandského slovného spojenia hopp í polla, čo znamená skákanie do kaluží. Na túto aktivitu je už možno chladno, ale atmosféra pesničky sa určite hodí nielen na hopsanie medzi opadanými listami.
Yves Montand – Les Fueilles Mortes
Teraz si dajme trochu džezu. Pôvodnú verziu piesne Les Feuilles Mortes (Mŕtve listy) zložil maďarsko-francúzsky skladateľ Joseph Kosma a text napísal francúzsky básnik Jacques Prévert. Popularitu jej priniesla práve verzia Yvesa Montanda.
Anglická verzia Autumn Leaves s textom Johnnyho Mercera sa stala džezovým štandardom, ktorý do svojho repertoáru zaradili aj Miles Davis, Chet Baker, Eric Clapton, Bob Dylan či elektronické duo Coldcut.
Trio Ternura – A Gira
Ak máte chuť na niečo naozaj optimistické, máme pre vás pesničku, ktorá vás prenesie do leta. Skladba A Gira v bezstarostnom brazílskom rytme je ideálna na uvoľnenie.
Autorom skladby je súrodenecké Trio Ternura, ktorému s hudbou a textami pomáhali aj ďalší členovia rodiny – v tomto prípade ich otec a ujo. Pôvodnú verziu z roku 1973 prespievala do rovnako vydarenej anglickej verzie Black Magic speváčka žánru bossanova Astrud Gilberto.
Čavalenky – Chlapci na ulici
Vráťme sa z Brazílie na Slovensko. Holíčsky raper Čavalenky vo svojich textoch veľmi trefne upozorňuje na nástrahy pouličného života, na vplyv nezamestnanosti na ľudí v regiónoch aj problémy rómskych komunít.
Nedávno vydal singel Návod, ktorý síce ešte nie je na streamovacích službách, za vypočutie však určite stojí aj skladba Chlapci na ulici, ktorá sa stala dôležitou súčasťou folklóru slovenského hip-hopu.
Čo prináša TIDAL cez Smart Paušál od O2
Streamovacia služba TIDAL je svetovým lídrom kvality zvuku a videí. Umožňuje počúvať hudbu neobmedzene, a to aj offline či vo formáte FLAC, teda v bezstratovej kvalite. Okrem pesničiek tu nájdete aj hudobné videoklipy, rozhovory, súťaže o lístky a ďalší exkluzívny obsah. Samozrejmosťou je možnosť tvorby playlistov.
TIDAL je na trhu 5 rokov, pričom v ponuke má už viac ako 60 miliónov pesničiek a vyše 250 000 videí vo vysokej kvalite. Aplikáciu TIDAL si teraz môžete ako prémiovú službu aktivovať v rámci svojho O2 SMART Paušálu.
Boston – More Than A Feeling
„Pozrel som sa ráno von a slnko bolo preč. Pustil som si trochu hudby na začatie dňa a stratil som sa v známej piesni.” Úvod tejto skladby znie, akoby ju spieval niekto, kto vo vzduchu zacítil zmenu ročného obdobia.
Kapela Boston síce svoj prvý album nahrala v pivnici jedného z členov, no zabodovala hneď svojím prvým singlom More Than A Feeling. Hudobná legenda Nirvana si dokonca zvykla úvod piesne požičať ako koncertné intro k svojmu hitu Smells Like Teen Spirit.
Télépopmusik – Breathe
Aj francúzskej tanečnej skupine Télépopmusik sa podarilo preraziť hneď so svojím debutovým singlom. Skladba Breathe, ktorú nahrali v spolupráci so speváčkou Angelou McCluskey, si v roku 2004 dokonca vyslúžila nomináciu na Grammy za najlepšiu tanečnú nahrávku.
Každý, kto Breathe pozná, k nej pravdepodobná má nejaké asociácie. My sme ju dostali ako tip od niekoho, koho pozitívne naladí v každom období, aj napriek tomu, že ju mali dlho nastavenú ako zvonenie budíka.
Caroline Polachek – So Hot You’re Hurting My Feelings
Úprimne priznávame, že táto pieseň sa do nášho výberu dostala vďaka tomu, že práve vyšla a okamžite si nás získala. Hravá a naozaj chytľavá popová pesnička So Hot You’re Hurting My Feelings od americkej speváčky Caroline Polachek je jej prvým singlom z nového albumu Pang.
Ak sa vám tvorba Caroline Polachek zapáči, vypočujte si aj jej kapelu Chairlift alebo skladbu od Beyoncé No Angel, ktorú pomohla napísať.
Carla dal Forno – No Trace
Album Look Up Sharp austrálskej speváčky Carly dal Forno tiež vyšiel iba nedávno a jeho zastreté vokály a post-punkové basové linky sa podľa nás perfektne hodia na ponurú jeseň či zimu.
Ide presne o ten album, ktorý si môžete púšťať stále dokola. Ak však máme odporučiť len jednu skladbu, je to hneď tá prvá s názvom No Trace.
Guns N‘ Roses – November Rain
Možno je to počasím, možno výročiami dôležitých historických udalostí, ale jeseň často sprevádzajú aj pocity nostalgie. Zo širokého oldies repertoára sme preto do tohto výberu vybrali baladu s príznačným názvom November Rain od americkej hardrockovej legendy Guns N‘ Roses.
Odporúčame vypočuť si celú 9-minútovú verziu.
Vyberte si svoj O2 SMART Paušál a získajte extra dáta na obľúbené aplikácie. Ak sa rozhodnete pre Zlatý O2 SMART Paušál, získate nielen neobmedzené volania, SMS a MMS a 10 GB dát, ale aj 3 × 10 GB na tri aplikácie podľa vášho výberu. Vybrať si môžete napríklad streamovaciu službu TIDAL aj s predplatným a k tomu Instagram a Facebook. Viac o nových O2 SMART Paušáloch a ich možnostiach sa dozviete na www.o2.sk.